重過列子廟追感頃年自淮服與居守王僕射同題名於廟壁僕射已爲御史余尚布衣自後俱列紫垣繼遊內署兩爲夏官之代復聯左揆之榮荷寵多同感涕何極因書四韻奉寄
作者：李德裕
朝代：唐

paragraphs: 白首過遺廟，朱輪入故城。
已慚聯左揆，猶喜抗前旌。
曳履忘年舊，彈冠久要情。
重看題壁處，豈羨棄繻生。